## Rješenje kojim se S.T. Investu d.o.o za osnivanje i upravljanje investicijskim fondovima, Split, odobrava pripajanje ST Bonda otvorenog investicijskog fonda s javnom ponudom ST Balanced otvorenom investicijskom fondu s javnom ponudom

### NN 156/2009 (29.12.2009.), Rješenje kojim se S.T. Investu d.o.o za osnivanje i upravljanje investicijskim fondovima, Split, odobrava pripajanje ST Bonda otvorenog investicijskog fonda s javnom ponudom ST Balanced otvorenom investicijskom fondu s javnom ponudom

HRVATSKA AGENCIJA ZA NADZOR FINANCIJSKIH USLUGA

3918

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 93. i članka 181. stavak 1. Zakona o investicijskim fondovima (»Narodne novine« broj 150/05), Uprava Hrvatske agencije za nadzor financijskih usluga, na zahtjev S.T. INVEST d.o.o. za osnivanje i upravljanje investicijskim fondovima, Split, Kneza Mislava 3, u predmetu pripajanja ST Bond otvorenog investicijskog fonda s javnom ponudom ST Balanced otvorenom investicijskom fondu s javnom ponudom, na sjednici održanoj 23. prosinca 2009. godine donosi

RJEŠENJE

1. S.T. INVEST d.o.o za osnivanje i upravljanje investicijskim fondovima, Split, Kneza Mislava 3, odobrava se pripajanje ST Bond otvorenog investicijskog fonda s javnom ponudom ST Balanced otvorenom investicijskom fondu s javnom ponudom.

2. ST Balanced otvoreni investicijski fond s javnom ponudom u registru fondova Republike Hrvatske zadržava identifikacijski broj JPM025.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (u daljnjem tekstu: Agencija), zaprimila je 7. listopada 2009. godine zahtjev S.T. INVEST d.o.o za osnivanje i upravljanje investicijskim fondovima, Split, Kneza Mislava 3 (u daljnjem tekstu: Društvo), za izdavanje suglasnosti pripajanja ST Bond otvorenog investicijskog fonda s javnom ponudom ST Balanced otvorenom investicijskom fondu s javnom ponudom sukladno odredbama članka 181. stavka 1. Zakona o investicijskim fondovima (»Narodne novine« br. 150/05) i članka 3. stavka 4. Pravilnika o postupku, uvjetima i načinu pripajanja otvorenih investicijskih fondova (»Narodne novine« br. 139/06, u daljnjem tekstu: Pravilnik). Društvo je 19. studenoga i 22. prosinca 2009. godine dopunilo dokumentaciju.

Zahtjev Društva je podnesen jer su ispunjeni uvjeti na temelju članka 93. Zakona o investicijskim fondovima (»Narodne novine« broj 150/05), te postupajući po Rješenju Hrvatske agencije za nadzor financijskih usluga, klasa: UP/I 041-02/09-08/7, urbroj: 326-322-09-20, od 1. listopada 2009. godine kojim je utvrđeno da je imovina ST Bond otvorenog investicijskog fonda s javnom ponudom od 4. svibnja 2009. godine bila ispod 5.000.000,00 kuna tijekom tri uzastopna kalendarska mjeseca.

Pregledom zahtjeva i dostavljene dokumentacije utvrđeno je da je dostavljena sva dokumentacija sukladno odredbama članka 3. stavka 5. Pravilnika.

Fond preuzimatelj u postupku pripajanja bit će ST Balanced otvoreni investicijski fond s javnom ponudom koji će u cijelosti prihvatiti imovinu pripojenog fonda.

Pripojeni fond u postupku pripajanja bit će ST Bond otvoreni investicijski fond s javnom ponudom. Pripojeni fond preuzet će vrijednost udjela fonda preuzimatelja.

Nakon izvršenog pregleda dostavljene dokumentacije u kojem su u elaboratu o pripajanju navedeni razlozi zbog čega se pristupilo pripajanju ST Bond otvorenog investicijskog fonda s javnom ponudom ST Balanced otvorenom investicijskom fondu s javnom ponudom. Sukladno članku 2. st. 6. Pravilnika, Društvo imateljima udjela u ST Bond otvorenom investicijskom fondu s javnom ponudom neće obračunati i naplatiti ulaznu ili izlaznu naknadu.

Također je utvrđeno da je Društvo po donošenju odluke o pripajanju bez odgode javnim pozivom obavijestilo imatelje udjela u ST Bond otvorenom investicijskom fondu s javnom ponudom o namjeri pripajanja ST Bond otvorenog investicijskog fonda s javnom ponudom ST Balanced otvorenom investicijskom fondu s javnom ponudom što je sukladno odredbi članka 4. stavka 5. Pravilnika.

Na temelju uvida u navedenu dokumentaciju i postupka koji je prethodio zahtjevu Društva a koji je bio u skladu s odredbama Pravilnika, Uprava Hrvatske agencije za nadzor financijskih usluga donijela je na svojoj sjednici odluku kako je navedeno u točki 1. izreke ovog rješenja.

Nakon provedenog postupka pripajanja ST Balanced otvoreni investicijski fond s javnom ponudom u registru fondova Republike Hrvatske zadržava identifikacijski broj JPM025 sukladno odredbi članka 4. stavka 3. Pravilnika.

Sukladno odredbi članka 8. stavka 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-06/16

Urbroj: 326-113-09-5

Zagreb, 23. prosinca 2009.

Član Uprave
Ivan Vrljić, v. r.

Rješenje, NN 156/2009-3918